Justisministeren vil regulere politimesternes lønn etter resultatene

Medlemmer av justiskomiteen mener justisministeren må fronte arbeidet mot familievold klarere.

Justis- og beredskapsminister Anders Anundsen (Frp) Torstein Bøe, NTB scanpix

10. nov. 2014 18:03 Sist oppdatert 11. november 2014

Justis— og beredskapsminister Anders Anundsen (Frp) kan sette landets politimestere på resultatlønn.

- Når politireformen er gjennomført og nye politimestere ansettes, vil vi se på ulike incitamenter for å regulere og tilpasse politimesternes lønn i forhold til de resultatene de oppnår, sier Anders Anundsen (Frp).

Justisministerens partikollega, Jan Arild Ellingsen, som sitter i justiskomiteen på Stortinget, ønsker også å stramme inn.

— Når politimesterne i årevis velger å ignorere riksadvokatens klare instruks om å prioritere vold mot barn, må det få klare konsekvenser, mener Ellingsen.

En gjennomgang Aftenposten har gjort viser at fedre og samboere som slår og truer kone og barn, får strafferabatt fordi sakene blir liggende for lenge hos politiet.

Norske domstoler må gi lovbrytere redusert straff fordi straffesakskjeden ikke makter å avsi dom innen rimelig tid.

- Dette er skammelig. Det blir som å tråkke dobbelt på offeret, sier han.

Les også:

Les også Domfelte er sikret strafferabatt, fornærmede får ingenting

Ellingsen mener at politimesterne må ansvarliggjøres i langt større grad enn i dag. — Når riksadvokatens rundskriv ikke blir etterfulgt, må pisken frem, sier Ellingsen.

— Politimesterne får en bonus kalt «personlig tillegg» som i gjennomsnitt er over 100.000 kroner. Denne er i teorien knyttet til en totalvurdering av stillings- og resultatkrav, men i praksis får politimesterne bonus hvert år - dette har blitt en dårlig sedvane og ikke etter intensjonen.

- Bonusen bør knyttes til resultater

Ifølge Ellingsen er det Politidirektoratet som hvert år skal vurdere om politimesterne skal få bonus på bakgrunn av oppnådde resultater. Kriteriene for bonusutbetaling er en del av hver politimesters arbeidskontrakt og dermed unntatt offentligheten.

— Jeg er kraftig provosert av dette og opplever det urimelig og uforståelig at sjefer i politiet som åpenbart unnlater å følge instrukser skal ha full resultatlønn. Det vil være et kraftig signal å sende, dersom bonusen uteblir, mener Ellingsen.

Han sier at bonusordningen for politimestre ble innført i 2002, og at det den gang var klart uttrykt at bonusen helt klart var knyttet opp mot oppnådde resultater.

— Når vi ser at politimesterne får utbetalt full bonus nærmest uavhengig av hvordan de leverer resultater, er noe grundig feil.

- Jeg forventer at Regjeringen nå gir klare føringer om at politimesternes bonuser ikke lenger utbetales automatisk, men reelt knyttes opp mot leverte resultater, sier Ellingsen.

Hårek Elvenes (H) Bethen Steenbuch

Hårek Elvenes (H) — Etterforskningsfaget stemoderlig behandlet

Medlem i justiskomiteen, Hårek Elvenes (H), sier at man på felt etter felt ser at kriminalsaker blir henlagt og at etterforskningstiden øker - det gjelder ikke bare for familievoldssaker.

— Dette tyder på at etterforskningskapasitet og kompetansen i politiet langt fra er god nok, sier han.

— Etterforskningsfaget er stemoderlig behandlet i poltiiet, og det er ulike årsaker til dette. Det er ikike så karrièrefremmende som operativt politietarbeid. Det er stor gjennomtrekk og vanskelig å få besatt stillingene, sier han. Elvenes mener det har gått mange år hvor dette har fått lov til å utvikle seg.

— Det handler om holdninger og kultur. Færrre politidistrikter vil gi større og mer spesialiserte etterforskningsmiljøer som kan etterforske et stadig mer komplisert kriminalitetsbilde, mener han.

Lene Vågslid (A) Arbeiderpartiet/Flickr

Lene Vågslid (A):— Mangel på kompetanse- Etterforskning i familievoldssaker starter for sent eller stopper opp. Det handler om mangel på kompetanse, og at for få i politiet har lyst til å drive med slik etterforskning, sier Lene Vågslid (A).

— Man føler seg maktesløs når riksadvokaten sier at dette området skal prioriteres, og så tar ikke politimesterne den beskjeden. Det er skuffende, mener hun.

— Noen politidistrikter klarer dette veldig bra. Jeg håper nye tiltak vil bli diskutert i politireformen som snart kommer. Stortingsmeldingen om vold i nære relasjoner må følges opp. Som justisminister har Anders Anundsen et særlig ansvar for å bygge videre på det som allerede er gjort. Han må gå i front ,og sørge for at man klarer dette arbeidet bedre på alle nivåer.

Trond Helleland (Høyre) Larsen, Håkon Mosvold

— «Mykere» områder nedprioriteres- Det har vært en gjennomgående utfordring på justsissiden at «mykere» områder som vold mot barn og vold i nære relasjoner regelrett blir nedprioritert, sier nestleder i justiskomiteen, Kjell Ingolf Ropstad (KrF).

— Disse sakene er kanskje ikke så spennende å jobbe med som økonomisk kriminalitet og narkotikakriminalitet - de tar blant annet lenger tid. Men dette gjelder svært såbare mennesker, sier han.

Ropstad påpeker at det fra politisk hold er blitt sagt så tydelig over så lang tid at disse sakene skal prioriteres.

— Når dette ikke følges opp av politimesterne, til tross for at riksadvokaten vil at familievoldssaker skal gis forrang ved politidistriktene, faller ansvaret på justisministeren.

— Han må sette tydeligere krav til at prioriteringen faktisk skjer, sier Ropstad.

Les også:

Les også Fire saker med strafferabatt

Les også:

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding